Фирдавс Муқаддасзода

Фирдавс Муқаддасзода  (зод. 25 ноябри 1970, деҳаи Ворух, Исфара) — иқтисоддон, доктори илмҳои иқтисодӣ (2019). Муовини сардори раёсати банақшагирии стратегӣ ва ислоҳоти Дастгоҳи иҷроияи Президенти Ҷумҳурии Тоҷикистон.

 Зиндагинома 
Муқаддасзода Фирдавс Муқаддас 25 ноябри соли 1970 дар деҳаи Ворухи ноҳияи Исфара дар хонаводаи тоҷик,ба дунё омадааст. Соли 1988 мактаби миёнаи №22-и ноҳияи Исфара ва соли 1993 Академияи иқтисодии Русия ба номи Г. В. Плехановро бо ихтисоси иқтисоддон хатм намуда, соли 2010 рисола барои дарёфти дараҷаи илмии номзади илмҳои иқтисодӣ ва соли 2018 рисола барои дарёфти дараҷаи илмии доктори илмҳои иқтисодиро дар мавзӯи «Рушди шарикии давлат ва бахши хусусӣ дар соҳаи хизматрасониҳои бозорӣ» дифоъ намудааст.

Оиладор соҳиби се писар мебошад.

 Корнома 
 1993—2000 — молрасон, иқтисодчии шуъбаи таъминоти моддию техникии Заводи гидрометаллургии Исфара (ҳоло ҶСК «Тамохуш-ИГМЗ», шаҳри Исфараи Ҷумҳурии Тоҷикистон);
 2000—2002 — сармутахассиси кумитаи иқтисод ва робитаҳои иқтисодии хориҷии мақомоти иҷроияи ҳокимияти давлатии шаҳри Исфараи Ҷумҳурии Тоҷикистон;
 2002—2006 — сардори шӯъбаҳои идоракуни амволи давлатӣ ва робитаҳои иқтисодии хориҷии мақомоти иҷроияи ҳокимияти давлатии шаҳри Исфараи Ҷумҳурии Тоҷикистон;
 Аз соли 2006 то ба имрӯз дар Дастгоҳи иҷроияи Президенти Ҷумҳурии Тоҷикистон кор мекунад;
 2007 —2010 — дар кафедраи назарияи иқтисодии Донишкадаи иқтисоди Тоҷикистон (Донишгоҳи молияи Тоҷикистон) корҳои илмӣ-тадқиқотӣ анҷом додааст;
 2011 — 2022 — муаллими калон, дотсент, иҷрокунандаи вазифаи профессори кафедраи иқтисоди ҷаҳонии Донишгоҳи давлатии тиҷорати Тоҷикистон.
 2023 то ҳоло — дотсенти Академияи идоракунии давлатии назди Президенти Ҷумҳурии Тоҷикистон.

 Фаъолияти илмию эҷодӣ 
Муаллифи беш аз 65 асари илмӣ ва илмию методӣ мебошад, ки дар маҷаллаҳои бонуфузу тақризшавандаи ватаниву хориҷӣ ба нашр расидаанд.

 Осор 
 Рушди шарикии давлат ва бахши хусусӣ дар соҳаи хизматрасониҳои бозорӣ / Ҷанбаҳои назариявӣ, методологӣ ва амалӣ // зери таҳрири узви вобастаи Академияи илмҳои Ҷумҳурии Тоҷикистон Саидмуродова Л. Х. -Душанбе: Ирфон, 2018.
 Дастури таълимӣ ва методӣ оид ба омӯзиши фанни «Фаъолияти иқтисодии хориҷӣ» // Душанбе, 2020.
 Дастури методӣ оид ба омузиши фаъолияти савдои берунӣ (Масъалаҳо ва мисолҳо ба забони тоҷикӣ). — Душанбе, 2015
 Тоҷикистон ва Созмони Умумиҷаҳонии Савдо // Дастури таълимӣ ва методӣ оид ба омӯзиши фан (ҳаммуаллифӣ). — Душанбе: Ирфон, 2015.
 Масъалаҳо ва дурнамои ҷалби сармояи хориҷӣ ба иқтисоди кушоди Ҷумҳурии Тоҷикистон / Монография. -Душанбе: «Ирфон», 2011.

 Ҷоизаҳо 
Соли 2019 бо «Ифтихорномаи Ҷумҳурии Тоҷикистон» қадрдонӣ шудааст.

 Эзоҳ